Valikõppeaine „Riigikaitse“ välilaagri

 korraldamise kord

lisa 2

**Riigikaitseõpetuse välilaagri läbiviimise kokkulepe**

**Kaitseliit**, mida esindab Kaitseliidu kodukorra § 20 lg 3, § 21 ja Kaitseliidu keskjuhatuse 28.01.2021 Kaitseliidu hanke- ja lepingute sõlmimise korra § 9 lg 9 alusel Jõgeva maleva malevapealik kolonelleitnant Tõnis Metjer (edaspidi nimetatud Kaitseliit) ja Luua Metsanduskool mida esindab Luua Metsanduskooli põhimääruse alusel direktor Haana Zuba-Reinsalu (edaspidi nimetatud kool), edaspidi nimetatud ka eraldi „pool“ ja ühiselt “pooled”, sõlmisid heas usus ja kooli 28.09.2023 esitatud taotluse alusel riigikaitseõpetuse välilaagri kokkuleppe, leppides kokku järgmises:

**1. Kokkuleppe eesmärk ja objekt**

1.1 Kokkuleppe eesmärgiks on määratleda poolte ülesanded, kohustused ja vastutus.

1.2 Kokkuleppe objektiks on välilaagri läbiviimine Kaitseliidu poolt, et saavutada gümnaasiumi kursuse „Praktiline õpe välilaagris“ õpitulemused.

1.3 Välilaager toimub 31.05. – 02.06. 2024. a Kaitseliidu Jõgeva maleva Kirna õppekeskuses 33 õpilasele.

1.4 Välilaagri 1.4 Välilaagri õppetegevustes lähtutakse kursuse „Praktiline õpe välilaagris“ õpitulemustest ja õppesisust ning Kaitseliidu ja Kaitseväe väljaõpet reguleerivatest dokumentidest.

**2. Kokkuleppe dokumendid**

Kokkuleppe dokumendid koosnevad kokkuleppest ja kokkuleppe lisadest, mis on kokkuleppe lahutamatud osad ning moodustavad koos kokkuleppega ühtse tervikliku kokkuleppe poolte vahel.

**3. Kokkuleppe kehtivus**

3.1 Kokkulepe jõustub selle allakirjutamisest ja kehtib kuni lepinguliste kohustuste nõuetekohase täitmiseni poolte poolt.

3.2 Pool võib kokkuleppest taganeda, kui teine pool on kokkuleppest tulenevaid kohustusi oluliselt rikkunud või kui pool ei ole asunud kokkulepet täitma mõistliku aja möödudes.

**4. Kokkuleppe alusel täidetavad ülesanded ja poolte kohustused**

4.1 Kaitseliidu ülesanded:

4.1.1 välilaagri läbiviimine;

4.1.2 välilaagris õppetööks vajaliku isikkoosseisu, varustuse, toitlustuse, majutuse ja meditsiiniteenistuse tagamine lähtudes õpilaste arvust;

4.2. Kooli ülesanded:

4.2.1 esitab välilaagris osalevate õpilaste nimekirja vähemalt üks nädal enne välilaagri toimumist;

4.2.2 nimetab välilaagri läbiviimises osaleva riigikaitseõpetaja nime koos kontaktandmetega;

4.2.3 tagab, et riigikaitseõpetaja osaleb välilaagri ettevalmistamises ja välilaagris õppetöö korraldamises, sh oma aine õpetamises; jagudesse ja rühmadesse jaotatud õpilaste tegevuste jälgimises, vajadusel korra tagamises jm tegevustes;

4.2.4 tagab, et välilaagris osalevatele õpilastele on väljastatud kaitseväelase vormiriietus;

4.2.5 tagab, et välilaagris osalev riigikaitseõpetaja on teadlik kohustusest teavitada viivitamatult kooli juhtkonda õpilasele välilaagris kehavigastuse või tervisekahjustuse tekkimisest.

**5. Poolte vastutus**

5.1 Pooled täidavad omapoolseid kohustusi nõuetekohaselt, mõistlikult, heas usus, järgides vajalikku hoolsust ning arvestades tavasid ja praktikat.

5.2 Pooled vastutavad teisele poolele kokkuleppe rikkumise või täitmata jätmisega tekitatud kahjude eest õigusaktidega sätestatud korras.

5.3 Kokkuleppest tulenevate kohustuste rikkumine on vabandatav, kui pool on rikkunud kohustust vääramatu jõu tõttu. Pooled loevad vääramatuks jõuks asjaolu, mida kohustust rikkunud pool ei saanud mõjutada ja mõistlikkuse põhimõttest lähtudes ei saanud temalt oodata, et ta kokkuleppe sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks.

5.4 Välilaagris õpilasele kehavigastuse või tervisekahjustuse tekkimisel, millega võib kaasneda püsiv või pikaaegne tervisekahjustus, viib välilaagri ülem läbi uurimise. Uurimise läbiviimisel ja kahju hüvitamisel lähtutakse kehtivast kaitseministri kinnitatud valikõppeaine „Riigikaitse“ välilaagri korraldamise korrast.

**6. Poolte kontaktisikud kokkuleppe täitmisel**

6.1 Kaitseliidu poolt määratud kontaktisikuks kokkuleppega seotud üldinformatsiooni vahetamisel on veebel Markkus Metsmees, operatiiv- ja väljaõppesektsiooni kompaniiveebel, markkus.metsmees@kaitseliit.ee, 5887 7215.

6.2 Kooli poolt määratud kontaktisikuks kokkuleppega seotud üldinformatsiooni vahetamisel on leitnant Jaanika Ojakõiv, riigikaitseõpetaja, jaanika.ojakoiv@gmail.com, 513 8126.

6.3 Kontaktisikute muutumisel kohustuvad pooled teineteist informeerima e-posti vahendusel viie (5) tööpäeva jooksul alates kontaktisiku muutumisest uue kontaktisiku andmetest. Kontaktisiku haiguse, puhkuse või muu eemalviibimise ajaks määravad pooled asenduskontaktisiku, kelle andmed saadetakse koheselt teisele poolele.

**7. Lõppsätted**

7.1 Kokkuleppega reguleerimata küsimustes juhinduvad pooled Eesti Vabariigis kehtivatest õigusaktidest.

7.2 Kokkulepet võib poolte kokkuleppel muuta. Kokkuleppe muudatused ja täiendused vormistatakse kirjalikult ja kirjutatakse alla poolte poolt ning need jõustuvad poolte poolt allakirjutamise hetkest, kui pooled ei lepi kokku teisiti.

7.3 Poolte vahelised kokkuleppe täitmisega seotud teated peavad olema digitaalselt või paberkujul allkirjastatud, välja arvatud õiguslike tagajärgedeta informatsioonilise iseloomuga teated, mida edastatakse e-posti või telefoni teel.

7.4 Kokkuleppe täitmisest tekkivad vaidlused lahendatakse eelkõige vastastikusel mõistmisel põhinevate läbirääkimiste teel. Kui läbirääkimised ei anna tulemusi mõistliku aja jooksul, lahendatakse vaidlus kohtus vastavalt kehtivatele õigusaktidele.

7.5 Kokkulepe on allkirjastatud digitaalselt, sõlmimise kuupäevaks on hilisema allkirja andmise kuupäev.

**8. Poolte rekvisiidid**

Kaitseliit Kool

Aadress: Aia 36a, Jõgeva 48307 Adress: Luua keskus, Jõgeva vald 49203

Reg. nr 74000725 Reg. nr 70002443

Tel. +372 717 9655 Tel. 776 2111

E-post: jogeva @kaitseliit.ee E-post: info@luua.ee

Kolonelleitnant Tõnis Metjer Haana Zuba-Reinsalu

KL Jõgeva maleva pealik Luua Metsanduskooli direktor

/allkirjastatud digitaalselt/ /allkirjastatud digitaalselt/